Page:Dialogues, Intended to Facilitate the Acquiring of the Bengali Language.djvu/41

 নীল ক্ষেত করা বড় কঠিন। এত চসন নিড়ান বহন খরচের সীমা কি ও বহনে যদি কিছু দাগ লাগে তবে লয় না।

লাভ না হইলে ক্ষেত কর কেন।

আর বৎসর দশ টাকা দাদন লইনুঁ এখন কি করিমু দাদন শোধ হইলে আর করিমু না।

 

ওগো সুন্দর মণ্ডল কোথায় গেল।

সে ঘড়িখানেক হইল কাছারিতে গিয়াছে।

তোমার নাম কি। তুমি রামরুদ্র কি না বলদিকি।

হাঁ। মহাশয় আমি রামরুদ্র। আপনকার কুড়ি টাকা ধানের উপরে লইয়াছি।

ধানের কি হবে আর জল না হইলে রুপিতে পারিবা না। সে টাকা ফের দেও।

মহাশয় কি করিব অর্দ্ধ ভূমি রুপিয়াছি আর কিঞ্চিৎ বৃষ্টি হইলে বেবাক রুপিয়া দিব।

শুন তুই বড় অলস্য আর লোকের সব ক্ষেত হইল তোর ক্ষেত হয় না কেন।

মহাশয় আপনি সকল জানেন মোর বেটির বিবাহ হইল। তাহাতে দশ দিন গেল তারপর এক সাহেব আইল। ও বেগার ধরিয়া তিন দিন লইল সে বড় মারিল ও তারপর কিছু দিল না মুই লাচার কি করিমু।

শুন তুই সুদ সুদ্ধা আমার টাকা ফের দে না দিলে তোকে পেয়াদা দিব।

শুন মহাশয় যোড় হাতে নিবেদন করি। কিস্তিবন্দি করিয়া মাসে২ এক টাকা শোধ করিমু। তাহার করার লিখিয়া দি। 